title: Puertos de Bezeit
text: Los Puertos de Tortosa-Bezeit son un macizo montanyoso de lo Sistema Iberico situau en territorios de las provincias de Castellón, Tarragona y Teruel, que costituye la transición con la Cordillera Prelitoral Catalana.
  
  Toponimia 
  Abraca una extensión de 35.000 ha y recibe diferents nombres Ports de Tortosa, Ports d'Horta, Ports de Beseit, ecetra...
  
  Son sierras de los Puertos de Beceit:
  Sierra de les Albardes
  Sierra dels Aragonesos
  Sierra de Caro
  Sierra d'En Canader.
  Sierra de Refalgarí.
  Sierra de Sant Cristòfol.
  
  Cheolochía estrutural 
  Perteneix a la unidat estructural dita Arco de Bezeit-Portalrubio, con direccions prencipals de las estructuras intermedias entre lo Sistema Iberico (norueste-sudeste) y Catalanides (nord-este-sudueste). Bi ha series de cabalgamientos con verchencia tanto ta lo norte como ta l'este.
  
  Cheomorfolochía 
  Bi ha releus en cuesta. Son importants los procesos karsticos. La suya altaria maxima ye lo mont Caro, de 1.442 metros d'altaria.
  
  Vechetación 
  
  Bi ha extensas selvas, especial pinars de diferents especies, lo pin borde (Pinus halepensis) en las partes més baixas, lo pin nasarro (Pinus nigra) por d'encima de los 800 m y de pin royo (Pinus sylvestris) por dencima de los 1.000 m. Seguindo en importancia bi ha carrascals, més que més arbustivos. Los caixigars creixen sobre los nivels d'archila u salagón y no pueden desembolicar-se sobre los nivels de calsineras por estar masivas u por estar dolomiticas. En la cuenca alta de lo río Cenia bi ha fayars relictos de entre los més meridionals d'Europa (fayar d'el retaule, de la Vallcanera, etc...).
  
  Fauna 
  Bi ye la mayor colonia de craba salvachina de la peninsula iberica, y ye d'una subespecie diferent de lo bucardo pirenenco, que ye extinguiu. Esto ha estau posible por la presencia d'una baixa densidat humana y una orografía con barrancos, crenchas, y picos. Tamién bi ha importants presencias de loiras (Lutra lutra) y vueitres (Gyps fulvus).
  
  Vinclos externos 
  Web Oficial del Parc Natural dels Ports.
   / Parc Natural dels Ports..